Kastellin koulun Vanhempaintoimikunnan kokous - Palaverimuistio
Aika: 23.9.2026 klo 17.00–18.45
Paikka: Kastellin koulun perusopetuksen henkilökunnan kahvio
Läsnä:
Puheenjohtaja: Tero Suutari (9D)
Koulun edustaja: Sirkka Vänttilä, vanhempaintoimikunnan yhdysopettaja, 8C:n luokanvalvoja
Vanhemmat: Sini Kettunen (8E/4A), Emilia Rantasuomela (4A), Erja Leinonen (9D/7E), Minna Tuovinen (1A), Kaisa Säilävaara (2AB), Henna Närhi (1A), Sanna Ronkainen (8C/4C), Taina Ala-Ketola (5C), Saini Heikkilä (3-4B), Laura Hummastenniemi (3A), Anu Kylmänen (8A), Maiju Oja (2C/5A), Kristiina Schroeder (2C)
Asialista:
1. Kokouksen järjestäytyminen ja Vanhempaintoimikunnan puheenjohtajan valinta kaudelle 2026–2027
· Yhteisellä päätöksellä puheenjohtajana jatkaa Tero Suutari.
· Sihteerinä jatkaa Kristiina Schroeder.

2. Jäsenten esittäytyminen, koulun uusi edustaja Vanhempaintoimikunnassa 
· Toivotettiin uudet ja vanhat jäsenet tervetulleiksi.
· Koulun puolelta kokouksiin osallistuu tästä eteenpäin yhdysopettaja Sirkka Vänttilä.

3. Vanhempaintoimikunnan viestintä: WhatsApp-ryhmät, koulun verkkosivut, FB/IG
· Toimikunnan jäsenet edustavat sekä oman luokkansa että peruskoulun kaikkien lasten vanhempia/huoltajia. 
· Vanhempaintoimikunnan WA-ryhmä toimii sisäisenä viestintäkanavana kokousten ulkopuolella.
· Kristiina S. lisää ryhmään kokouksessa läsnäolleet uudet jäsenet.
· Sirkka V. ottaa sähköpostitse tai Wilman kautta yhteyttä uusiin jäseniin, jotka eivät olleet paikalla.  
· Luokkien omat vanhempien/huoltajien WA-ryhmät ovat myös toimivaksi koettu tapa viestiä vanhempaintoimikunnassa esille tulleista asioista vanhemmille ja toisaalta myös saada vanhemmilta viestiä asioista, joita toimikunnassa tulisi käsitellä. Ryhmään liittyminen on täysin vapaaehtoista ja ryhmien aktiivisuus vaihtelevaa. Ryhmissä viestitään luokkaa koskevista asioista vapaamuotoisesti. Tyypillisiä teemoja ovat mm. koulualueella tapahtunut ilkivalta, kiusaaminen, liikenteen vaarat, hukkaan menneet tavarat, jne. 
· Mikäli jollakin luokalla ei ole vielä WA-ryhmään, toimikunnan jäsen perustaa ryhmän ja luokanopettajan/-valvojan kautta pyytää halukkaiden vanhempien numeroita tai jakaa liittymislinkkiä ryhmään.
· WA-ryhmät eivät ole koulun virallisia viestintäkanavia eivätkä korvaa esim. Wilma-viestejä.
· Koulun verkkosivuilla (https://www.ouka.fi/kastellin-koulu/kodin-ja-koulun-yhteistyo) on kuvaus Vanhempaintoimikunnasta. Myös toimikunnan kokousten palaverimuistiot on aiemmin lähetetty rehtorille julkaistaviksi täällä. Kevään 2026 muistiot ovat jostain syystä jääneet julkaisematta.
· Tero S. päivittää kuvauksen Vanhempaintoimikunnasta koulun verkkosivuilla.
· Tästä eteenpäin sihteeri/Kristiina S. lähettää palaverimuistion yhdysopettajalle/Sirkka V:lle julkaistavaksi.
· Keskusteltaessa Vanhempaintoimikunnan some-viestinnästä todettiin, että olemassa oleva FB-sivu ei palvele enää tarkoitusta. Vanhempaintoimikunnan kuulumisia, viestejä, yms. julkaistaan tulevaisuudessa koulun IG-kanavan alla.
· Tero S. sulkee FB-sivun.
· Henna N. ja Laura H. aloittavat toimikunnan some-vastaavina.
· Sirkka V. koordinoi tuotetun sisällön julkaisemista koulun IG-kanavalla.

4. Terveisiä koululta: koulu järjestää yhdessä Kastellin palvelukeskittymän kanssa yhteisöllisen tapahtuman torstaina 19.11.2026 klo 17–19
· Tapahtuma järjestetään koululla.
· Tapahtumassa on erilaisia aktiviteetteja.
· Yhteisellä päätöksellä Vanhempaintoimikunta osallistuu tapahtuman suunnitteluun ja/tai järjestämiseen.  
· WA-ryhmässä mietitään aktiviteetteja.
· Sirkka V. laittaa WA-ryhmään lisätietoja tapahtumasta sitä mukaa kuin niitä tulee.


5. Terveisiä koululle:
· Yläkoulussa poissaolon saaminen koetaan hankalaksi.
· Tällä hetkellä oppilaan tulee kerätä paperilapulle poissaolon aikana tulevat läksyt kaikilta opettajilta, joiden tunteja poissaolon aikana on, ja vasta sitten poissaolo myönnetään. Tämä on hankalaa, koska opettajat eivät aina tiedä, miten pitkälle ko. aikana edetään ja mitä läksyjä on tulossa. 
· Mikäli urheiluluokkien hyvä maine halutaan säilyttää, poissaolokäytäntöjä tulisi uudistaa. Käytäntöjen tulee olla tarkoituksenmukaisia ja sujuvia sekä opiskelijoiden että opettajien näkökulmasta.
· Toivotaan, että järjestelyä tarkastellaan. Esim. opettajat laittavat läksyt Wilmaan ja paperilapusta luovutaan. Mikäli oppilas haluaa läksyt etukäteen, on yhteydessä opettajiin.
· Lukujärjestysaikataulun muuttuminen lukuvuoden alussa. 
· Tehdäänkö aikataulumuutoksesta arviointia kumpi on parempi, nykyinen aikataulu vai vanha jaksojärjestelmä?
· Ruokala nykyään ruuhkaisempi, erityisesti astioiden palautus.
· Osa oppilaista käy syömässä kesken oppitunnin.
· Läksyjä tulee enemmän, kun päivässä on useampia eri tunteja.
· Oppilaat jaksavat lyhyemmällä tunnilla paremmin.
· Toivotaan, että opettajat katsovat yhdessä kokeiden ajankohdan. Nyt samalla luokalla voi olla kolmekin eri koetta yhden viikon aikana.
· Tiedottaminen.
· Tiedotetta ja ohjeita koulun alkuun olisi toivottu aiemmin, samoin tietoa lukujärjestysaikataulun muuttumisesta.

6. Muut asiat
· Onko Vanhempaintoimikunnalla pankkitiliä? Ei ole. Rahan kerääminen on niin pienimuotoista, että Mobilepay-lipas riittää.

7. Seuraava kokous 28.10.2026 klo 17.30. 


Puheenjohtaja: Tero Suutari			Sihteeri: Kristiina Schroeder, Kaisa Säilävaara

Jälkihuomautus: Muistio lähetetään Samuli Rauhalalle, joka laittaa muistion koulun verkkosivuille.
